OpenLLM-France/wikimedia huggingface dataset:
# Tame Impala

Tame impala és el projecte de música psicodèlica de Kevin Parker, músic multiinstrumentista de Perth, Austràlia. El 2008 va publicar el seu primer EP, titulat Tame impala, amb Modular Recordings. Va ser un èxit a Austràlia, i va propiciar que el grup toqués amb bandes de renom internacional com The Black Keys, MGMT, You Am I o Yeasayer. El seu primer LP, anomenat Innerspeaker (2010) i el segon, Lonerism (2012) han aconseguit multitud de premis i reconeixements, especialment a Austràlia. Al 2015 es va publicar l'àlbum Currents, que va suposar un canvi d'estil musical important, virant del rock psicodèlic dels primers àlbums cap a l'electrònica i el pop. El seu quart àlbum, The Slow Rush, va ser publicat el 14 de febrer del 2020, i va guanyar quatre premis als Premis ARIA d'aquell any.
El nom de la banda fa referència a l'Impala, un antílop africà.

## Història

Els orígens de la banda es remunten a l'escena musical de Perth. Kevin Parker va iniciar el 2005 la banda Dee Dee Dums, que seria posteriorment la base de Tame impala, juntament amb Dominic Simper (guitarra i sintetitzador) i Luke Epstein (bateria). La banda va aconseguir cert reconeixement en l'escena local. El 2007, el grup va canviar de bateria (incorporant Jay Watson en substitució de Luke Epstein), i Parker va introduir canvis d'estil cap a tendències més psicodèliques en les seves composicions, i també van canviar el nom de la banda a Tame Impala. Poc després d'aquests canvis, van enviar una vintena de cançons amb gravacions dels últims anys a diverses discogràfiques, i van firmar un contracte amb Modular Recordings.

## Discografia
### Àlbums

* Innerspeaker (2010)
* Lonerism (2012)
* Currents (2015)
* The Slow Rush (2020)

## Referències

* ↑ «Australian Record Industry Assocation», 29-10-2006. Arxivat de l'original el 2012-04-04. [Consulta: 25 maig 2023].
* ↑ «2010 ARIA Awards Nominations». Take 40. Arxivat de l'original el 2010-10-02. [Consulta: 16 abril 2015].(anglès)
* ↑ «Tame Impala Share Infectious Cause I'm a Man' From New LP 'Currents'». Rolling Stone.(anglès)
* ↑ «Kevin Parker Talks New Tame Impala Album, SZA Collab, More». Pitchfork, 23-07-2018.(anglès)
* ↑ Shaffer, Claire. «Hear Tame Impala's 'It Might Be Time' From Upcoming Album 'The Slow Rush'» (en anglès americà), 28-10-2019. [Consulta: 25 maig 2023].
* ↑ «So you think you know.. Tame Impala». DIY.(anglès)
* ↑ «Dee Dee Dums». Amp Fest. Arxivat de l'original el 2012-12-14. [Consulta: 29 octubre 2015].(anglès)
* ↑ «Tame Impala» (en anglès), 21-05-2023. [Consulta: 25 maig 2023].
* ↑ «Tame Impala Sign With Modular | undercover.com.au, Music, News, Entertainment», 21-07-2008. Arxivat de l'original el 2008-07-21. [Consulta: 25 maig 2023].
# Temporada 1985-1986 del Liceu

| Temporada 1985-1986 del Liceu |||||||
| Òpera | Compositor | Director musical | Director d'escena | Papers principals | Producció | Dates |
| Andrea Chénier | Umberto Giordano | Romano Gandolfi | Hugo de Ana | Lando Bartolini, Vicenç Sardinero, Eva Marton, Rosa Maria Ysàs, Cecília Fondevila, Montserrat Aparici, Alfonso Echevarria, Vicenç Esteve, Giancarlo Tosi, Piero De Palma, Alfredo Heilbron | | 22, 24, 27 i 29 de novembre |
| Moses und Aron | Arnold Schönberg | Uwe Mund | | | | |
| Semiramide | Gioacchino Rossini | | | Montserrat Caballé | | desembre |
| Lohengrin | Richard Wagner | Christof Prick | | S. Jerusalem. A. Molnar, P. Lorengar. F. Nentwig, E. Randová, E. Knodt, J. Wilsing | | 3, 6, 9, 12 de febrer |
| Manon Lescaut | Giacomo Puccini | Maurizio Arena | Pier-Luigi Samaritani | Raina Kabaivanska, Antonio Blancas, Jesús Pinto, Carlo Del Bosco, Piero De Palma, Jesús Castillón, Alfredo Heilbron, Rosa Maria Ysàs, Vicenç Esteve, Antoni Comas, Stefano Palatchi | | 3, 5, 7, 9 març |
| Norma | Vincenzo Bellini | Richard Bonynge | | Joan Sutherland, Jesús Pinto, Doris Soffel, Giorgio Surian | | març |
| Don Giovanni | Wolfgang Amadeus Mozart | Gustav Kuhn | Vittorio Patanè | Renato Bruson, Konstantin Sfiris, Anna Pusar, Gösta Winbergh, Veronika Kincses, Stafford Dean, Enric Serra, María Ángeles Peters | | 7, 10, 13, 15 d'abril |
| La traviata | Giuseppe Verdi | Friedrich Haider | Karlheinz Drobesch | Wolfgang Brendel/Leo Nucci, Edita Gruberova, Dennis O'Neill/Alfredo Kraus | | juny |

## Referències

* ↑ «Cronologia liceista». Arxivat de l'original el 2018-02-11. [Consulta: 10 març 2018].
* ↑ «bcn.cat». Arxivat de l'original el 2014-02-01. [Consulta: 10 març 2012].
* ↑ Tribó, Jaume. «Cronologia liceista». Arxivat de l'original el 18 de febrer 2019. [Consulta: 15 febrer 2019].
* ↑ Tribó, Jaume. «Cronologia liceista». Arxivat de l'original el 10 de març 2018. [Consulta: 8 març 2018].
* ↑ Tribó, Jaume «Cronologia liceística». . Arxivat 2014-12-04 a Wayback Machine. «Còpia arxivada». Arxivat de l'original el 2014-12-04. [Consulta: 1r desembre 2014].
# Patrous

Patrous o Patroa (Patrii Dii, Πατρῳ̂ος, Πατρῴα) fou el nom donat en conjunt a tots els deus adorats en una nació o en una família des del temps del pares; de vegades eren considerats els mateixos esperits dels ancestres difunts. Zeus per exemple era déu Patrous (θεὸς πατρῳ̂ος d'Atenes i dels heràclides.
Entre els romans algunes divinitats venjaven la mort dels parents, com les Fúries (Furiae) o Erínnies, i eren considerades com Patrii Dii.
El nom també es donava als déus o herois dels que les famílies derivaven el seu origen.
# La noche del hermano

La noche del hermano és una pel·lícula espanyola, dirigida per Santiago García de Leániz en 2005, i protagonitzada per José Ángel Egido, Luis Tosar, Joan Dalmau, Icíar Bollaín, María Vázquez, Jan Cornet, Pablo Rivero.

## Sinopsi

Han passat les estacions, Jaime és un jove sortint d'un despertar de joventut brutalment sacsejat per l'assassinat que va cometre el seu germà major, Alex. Acollit a la casa del seu avi patern és ara quan Jaime ha de començar a prendre les decisions per a un món davant el qual es troba absent i desmotivat: fer-se càrrec o no de l'herència de les terres encara productives i plantejar-se el seu futur; en definitiva, encarar la vida. Des de la presó Alex, com un far en el paisatge de la consciència, es projecta sobre Jaime reclamant la seva part.

## Repartiment

* José Ángel Egido - Boluda
* Luis Tosar - Lorenzo
* Joan Dalmau - Avi
* Icíar Bollaín - Julia
* María Vázquez - María
* Jan Cornet - Jaime
* Pablo Rivero - Álex
* Félix Cubero - Policia

## Nominacions
### Goyas 2005

| Categoria | Persona | Resultat |
| Millor música original | Eva Gancedo | Candidat |
| Millor cançó original | Eva Gancedo i Yamil | Candidat |

## Referències

* ↑ El cineasta Santiago García Leániz presenta 'La noche del hermano', El País, 17 d'agost de 2005
* ↑ La noche del hermano a Fotogramas
* ↑ La noche del hermano al web dels Goya
# Urewe

La cultura Urewe va aparèixer al llac Victòria cap al 1000 aC i es va expandir per la zona de Tanzània, Congo i rodalia fins a mitjans del segle v. El seu origen sembla bantú i la majoria de restes conservades són d'eines de ferro i terrissa decorada amb motius geomètrics que segueixen el perfil de cada peça. Els urewe eren sedentaris però van rebre nombroses influències dels pobles nòmades que baixaven del nord en la temporada de sequera i davant la pressió de comunitats invasores a partir del segle iv, alguns grups van retornar a un estil de vida seminòmada per sobreviure.

## Referències

* ↑ «Urewe - archeos.eu» (en anglès). archeos.eu, 08-07-2018. Arxivat de l'original el 2018-08-14 [Consulta: 20 octubre 2018]. Arxivat 2018-08-14 a Wayback Machine.
# Teorema de Descartes (desambiguació)

«Teorema de Descartes» té aquests significats:
* Teorema de Descartes sobre quatre circumferències mútuament tangents
* Teorema de Descartes sobre el defecte angular total
* Regla dels signes de Descartes
# Resolució 681 del Consell de Seguretat de les Nacions Unides

La Resolució 681 del Consell de Seguretat de les Nacions Unides, adoptada per unanimitat el 20 de desembre de 1990 després d'haver rebut l'informe del Secretari General Javier Pérez de Cuéllar autoritzat en la Resolució 672 (1990) relativa al disturbis al Mont del Temple, el Consell va expressar la seva preocupació pel rebuig d'Israel de les resolucions 672 (1990) i 673 (1990).
El Consell va condemnar Israel per la seva decisió de reprendre la deportació de palestins dels territoris ocupats pels israelians, exhortant el govern israelià a acceptar l'aplicabilitat de jure del Quart Conveni de Ginebra de 1949 i complir-lo. Israel va dir que van ser deportats per "incitar a la violència".
La resolució 681 va demanar al Secretari General, d'acord amb la seva recomanació en l'informe, examinar possibles mesures que poguessin adoptar, les Altes Parts Contractants de la Quarta Convenció i el Comitè Internacional de la Creu Roja, en virtut de la Convenció, informant al Consell del progrés de les discussions. També va exigir al Secretari General que seguís vigilant la situació a la zona, informant la primera setmana de març de 1991 i cada quatre setmanes després.
La resolució es va aprovar durant les tensions relatives a la invasió de Kuwait a l'Iraq, amb la qual Saddam Hussein havia intentat vincular la resolució del problema kuwaitià amb una solució al problema palestí.

## Referències

* ↑ «Security Council Resolution 681 -1990-- 20 December 1990». Israeli Ministry of Foreign Affairs, 20-12-1990.
* ↑ Connaughton, Richard Michael. Military intervention in the 1990s: a new logic of war. Routledge, 1992, p. 101. ISBN 978-0-415-07991-4.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)

## Enllaços externs

* PDF Text de la Resolució a UN.org
# Mel·lífer sobri

El mel·lífer sobri (Myzomela blasii) és un ocell de la família dels melifàgids (Meliphagidae).

## Hàbitat i distribució

Habita boscos de les Moluques meridionals, a les illes Seram i Ambon.

## Referències

* ↑ «Mel·lífer sobri». Cercaterm. TERMCAT, Centre de Terminologia. Rev. 22/04/2022(català)
# Xúlguino

«Xúlguino» té aquests significats:
* Xúlguino (Perm), localitat del krai de Perm, a Rússia
* Xúlguino (Tula), localitat de l'óblast de Tula, a Rússia
* Xúlguino (Riazan), localitat de l'óblast de Riazan, a Rússia
# Yuka Yamazaki

Yuka Yamazaki (山崎 由加, 29 de juny de 1980) és una exfutbolista japonesa.

## Selecció del Japó

Va debutar amb la selecció del Japó el 2000. Va disputar 7 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2000 | 6 | 0 |
| 2001 | 1 | 0 |
| Total | 7 | 0 |

## Referències

* ↑ Japan Football Association(japonès)
# Tenda dos Milagres (pel·lícula)

* Per a altres significats, vegeu «Tenda dos Milagres».
Tenda dos Milagres és una pel·lícula dramàtica brasilera de 1977 dirigida per Nelson Pereira dos Santos, basada en la novel·la del mateix nom de Jorge Amado i protagonitzada per Hugo Carvana, Sonia Dias i Severino Dada. El director satiritza i exposa el racisme a la societat brasilera. L'exemple més notable on es fa això és en una escena flashback on mostra brasilers escoltant amb interès per les teories racials nazis a finals dels anys trenta. Tenda dos Milagres va ser rodada a Salvador, estat de Bahia.

## Argument

A la ciutat de Salvador a començaments del segle xx, Pedro Archanjo, un ojuobá (ulls de Xangô) del Candomblé, mulato, capoeirista, tocador de violí i bidell de la Facultat de Medicina de Bahia, defensa els drets dels negres i mestissos afrobrasilers.

## Repartiment

* Hugo Carvana - Fausto Pena
* Sonia Dias - Anna Mercedes
* Anecy Rocha - Dr. Edelweiss
* Franca Teixeira
* Mae Mirinha do Portao
* Juárez Paraíso - Pedro Archanjo
* Jards Macalé - Young Pedro
* Jehova De Carvalho - Major Damiao
* Manoel do Bonfim - Lidia Corro
* Nildo Parente - Prof. Nilo Argolo

## Recepció

Va guanyar el premi a la millor pel·lícula i al millor guió, dos Santos va guanyar el premi a la millor direcció i Dias va guanyar el premi a la millor actriu de repartiment al X Festival de Brasília. Va participar en el 27è Festival Internacional de Cinema de Berlín. La pel·lícula també va ser seleccionada com a representació brasilera a l'Oscar a la millor pel·lícula de parla no anglesa als Premis Oscar de 1977, però no va ser acceptada com a candidata.

## Referències

* 1 2 «Tenda dos Milagres». Cinemateca Brasileira. Arxivat de l'original el 29 de novembre 2014. [Consulta: 1r juny 2014].
* ↑ «Festival de Brasília do Cinema Brasileiro - Os Vencedores do Festival» (en portuguese). Secretaria de Estado de Cultura. Arxivat de l'original el 2 juliol 2008. [Consulta: 2 maig 2014].
* ↑ «IMDB.com: Awards for Tenda dos Milagres». imdb.com. [Consulta: 26 juliol 2010].
* ↑ Margaret Herrick Library, Academy of Motion Picture Arts and Sciences
# Patronímic

Un patronímic és un component del nom personal que es basa en el nom del mateix pare, avi o fins i tot un avantpassat masculí anterior. Un component d'un nom basat en el nom de la mare d'un o un avantpassat femella és un matronímic. És una forma de transmissió del llinatge.
En moltes àrees els patronímics precedeixen l'ús dels cognoms. Són comuns com a noms mitjans a Rússia, i en cognoms d'Islàndia.
Molts cognoms celtes, anglesos, ibèrics, escandinaus i eslaus s'originen a partir de patronímics, p. ex. Wilson (fill de Wil), Fernández (fill de Fernando), Rodríguez (fill de Rodrigo), Carlsson (fill de Carl), Stefanovi (fill de Stefan) i O'Connor (d'"Ó Conchobhair", net/descendent de Conchobhair). Similarment, altres cultures que anteriorment feien servir patronímics s'han canviat a l'estil més estès de passar el cognom del pare als fills (i a l'esposa, en molts casos) com el seu propi.
Els patronímics poden simplificar o complicar la investigació genealògica. El nom de pila d'un pare és fàcilment determinable quan els seus fills tenen un patronímic; tanmateix, la migració ha ocasionat sovint el canvi d'un patronímic a un cognom a causa de costums locals diferents. La majoria dels immigrants s'adapten quan han d'escriure naixements, matrimonis, i partides de defunció. Depenent dels països afectats, la investigació familiar en el segle xix i anteriors, requereix tenir-ho en compte.
En la taxonomia biològica, un patronímic és un epítet específic que és un nom llatinitzat. Aquests sovint estant associats amb el biòleg que va anomenar l'organisme o amb algú a qui el mateix biòleg vol honorar. Els exemples inclouen Gopherus agassizii, anomenat per James Graham Cooper amb el nom de Jean Louis Rodolphe Agassiz, i Acacia greggii, anomenat pel botànic Asa Gray per l'explorador Josiah Gregg.
# La Cabana d'en Rourell

La Cabana d'en Rourell és una casa de Granollers de Rocacorba, al municipi de Sant Martí de Llémena (Gironès), inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, de planta baixa i dos pisos, amb teulat a un vessant, vers la façana posterior. De composició simètrica a totes les façanes. Les laterals i posteriors tenen dues finestres per planta. La principal en té tres per planta. La central de la segona planta és la més gran i les laterals de la primera planta estan tapiades.
A planta baixa hi ha la porta que dona a un clos semicircular, amb escala de pedra al costat oposat i ancorada a la paret del clos de pedra.
Tota l'edificació és de pedruscall excepte les obertures, que són de rajols massissos.

## Referències

* 1 2 3 «La Cabana d'en Rourell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# Tèsia grisa

La tèsia grisa (Tesia cyaniventer) és una espècie d'ocell de la família dels cètids (Cettiidae). Es troba a Bangladesh, Bhutan, Cambodja, Xina, l'Índia, Myanmar, Nepal, Tailàndia i Vietnam. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà, els cursos d'aigua i els aiguamolls. El seu estat de conservació es considera de risc mínim.

## Referències

* ↑ «Tèsia grisa». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
* ↑ BirdLife International. «Grey-bellied Tesia. Tesia cyaniventer» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Termini Imerese

Termini Imerese (sicilià Tèrmini, en català medieval Tèrmens) és un municipi italià, situat a la regió de Sicília i a la ciutat metropolitana de Palerm. Té 26.290 habitants. Limita amb els municipis de Caccamo, Campofelice di Roccella, Cerda, Collesano, Sciara i Trabia.

## Administració

Llista d'alcaldes :
| Període | Identitat | Partit |
| 2006- | Salvatore Burrafato | Centreesquerra |
# Material genètic

El material genètic serveix per a emmagatzemar la informació genètica d'una forma de vida orgànica. En tots els organismes vivents actualment coneguts, el material genètic és gairebé exclusivament àcid desoxiribonucleic (ADN). Alguns virus utilitzen àcid ribonucleic (RNA) com a material genètic.
Tanmateix, una vegada aparegueren les proteïnes, que poden formar enzims, la molècula d'ADN, més estable, esdevingué el material genètic dominant, una situació que encara dura avui en dia. La doble cadena de l'ADN no només permet la correcció de mutacions, sinó que l'ARN és inherentment inestable. En totes les cèl·lules l'ARN intervé únicament en el procés de transcripció i traducció principalment per a crear proteïnes a partir de les instruccions de l'ADN, en forma d'ARN missatger, ARN ribosòmic i ARN de transferència; i no com a material genètic cel·lular ni en aquells orgànuls que contenen material genètic.
Tant l'ARN com l'ADN són macromolècules compostes de nucleòtids, dels quals n'hi ha quatre a cada molècula. Tres nucleòtids formen un codó, una mena de "paraula genètica", que és com un aminoàcid en una proteïna. La traducció codó-aminoàcid rep el nom de traducció (genètica).
# Material ultralleuger

Els materials ultralleugers són sòlids amb una densitat de menys de 10 mg/cm³, els quals inclouen els aerogels de sílice, aerogels de nanotubs de carboni, aerografits, escumes metàl·liques, escumes polimèriques i tubs de níquel-fòsfor. La densitat de l'aire és d'uns 1.275 mg/cm³, el que significa que l'aire en els porus contribueix significativament a la densitat del material.

## Referències

* ↑ SCHAEDLER, T. A., et al. Ultralight metallic microlattices. Science, 2011, vol. 334, no 6058, p. 962-965.
# Michel Kuhn

Michel Kuhn (Villars-sur-Glâne, 9 de gener de 1949 - Khorog, Tadjikistan, 28 d'agost de 1993) va ser un ciclista amateur suís. Del seu palmarès destaca la medalla de bronze al Campionat del món en ruta de 1974 per darrere dels polonesos Janusz Kowalski i Ryszard Szurkowski.
Va morir en un accident d'avió, quan efectuava una missió humanitària per la Creu Roja.

## Referències

* ↑ «Deaths of ICRC Staff on Mission: Tajikistan: ICRC delegate killed in plane accident». cambridge.org, 01-10-1993 [Consulta: 15 agost 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Membrana interdigital

La membrana interdigital és la membrana de pell entre els dígits de les extremitats.Serveix per poder nedar millor. Normalment en els mamífers la membrana interdigital està present a l'embrió, però és absorbida durant el desenvolupament. Tanmateix, ocasionalment en algunes espècies de mamífers es manté en l'etapa adulta. En els humans apareix en aquelles persones que pateixen la síndrome LEOPARD i la síndrome Aarskog-Scott.
També s'observen membranes interdigitals a les potes de diversos mamífers semiaquàtics. La membrana ajuda al desplaçament en l'aigua.
No s'ha de confondre la membrana interdigital amb la sindactília, que és quan diversos dígits es troben units i que és un fenomen que té lloc molt ocasionalment en humans. La sindactília, que forma part de la constitució de les potes de certs animals, es manifesta en aus (com en els ànecs), amfibis (com les granotes) i mamífers (com els cangurs).

## Mamífers amb membranes interdigitals

La rata de l'arròs dels pantans, Pseudoryzomys simplex, i la rata de l'aigua d'Alfaro, que pertanyen a un grup de rosegadors d'Amèrica del Sud denominat orizomyines, tenen membranes petites, que s'estenen fins a l'extrem de les falanges proximals, mentre que en el cas de l'Amphinectomys savamis, el Lundomys molitor i els membres del gènere Holochilus i Nectomys les seves membranes es troben més desenvolupades, i s'estenen més enllà de les falanges proximals. Aparentment les membranes es desenvoluparen diverses vegades en els orizomyines i es poden haver perdut en alguns grups. La majoria dels ichtiomyines, un grup de rosegadors semiaquàtics exclusiu d'Amèrica del Sud i Amèrica Central, tenen membranes petites, però els membres del gènere Rheomys tenen membranes més amples. Els hydromyines (subfamília Murinae) del gènere Baiyankamys, Hydromys i Crossomys tenen membranes; en aquests darrers molt desenvolupades. Els rosegadors semiaquàtics africans Colomys goslingi i Nilopegamys plumbeus, que també pertanyen a la família Murinae, no tenen membranes interdigitals. Les potes del coipú (Myocastor coipus) d'Amèrica del Sud que està classificat en una família pròpia també tenen membranes.

## Referències

* ↑ Rumbaugh and Chiarelli, 1972, p. 6
* ↑ Orrico et al, 2004, passim
* ↑ Voss, 1988, p. 455
* ↑ Voss, 1988, p. 458
* ↑ Weksler, 2006, p. 25
* ↑ Weksler, 2006, p. 79
* ↑ Voss, 1988, p. 281
* ↑ Tate, 1951, p. 226
* ↑ Tate, 1951, p. 227; Voss, 1988, p. 455
* ↑ Kerbis Peterhans and Patterson, 1995, p. 342; Voss, 1988, p. 455
* ↑ Braun and Díaz, 1999, p. 4
# Millesimo

Millesimo (en lígur: Millëximo o Merexo, localment Merezu o Mresciu, en piemontès: Mresù) és un comune (municipi) a la província de Savona a la regió italiana de Ligúria, situat a uns 60 quilòmetres a l'oest de Gènova i uns 25 quilòmetres al nord-oest de Savona.
Millesimo limita amb els següents municipis: Cengio, Cosseria, Murialdo, Osiglia, Pallare, Plodio i Roccavignale.

## Vegeu també

* Batalla de Millesimo

## Enllaços externs

* Pàgina web comune Millesimo Arxivat 2019-01-20 a Wayback Machine. (italià)
# Midor

El Midor (occità), Midou o Midour (francès) és un riu de la conca d'Aquitània al sud-oest de França. Neix a la regió d'Armanyac, al poble d'Armons e lo Cau, al departament del Gers, i s'uneix al riu Dosa a Lo Mont de Marsan per formar el riu Midosa, que és afluent del riu Ador.

## Referències

* ↑ Fitxa del riu Midor a "services.sandre.eaufrance.fr" (francès)